POČUŤ SRDCOM - benefičný koncert nadácie Vlada Kulíška
2025-05-09 19:00 (Europe/Bratislava) | Divadlo Aréna, Viedenská cesta 10, Bratislava, 85101
Jubilejný 30. ročník benefičného koncertu nadácie Vlada Kulíška Počuť srdcom pod záštitou Juraja Drobu, predsedu Bratislavského samosprávneho kraja.
Nadácia Vlada Kulíška Počuť srdcom organizuje jubilejný 30. ročník veľkého benefičného koncertu Počuť srdcom, ktorý je zostavený z vystúpení popredných slovenských umelcov, ktorí sa zaoberajú prevažne neverbálnymi druhmi umenia (pantomíma, spev, tanec, akrobacia a pod.). Benefičný koncert je súčasťou festivalu záujmovo-umeleckej činnosti sluchovo postihnutých detí a mládeže z celého Slovenska.
Doterajšie ročníky podujatia dokázali životaschopnosť projektu, pretože stiera bariéry medzi počujúcimi a nepočujúcimi, medzi deťmi aj dospelými. Výťažok z neho je venovaný na pomoc pri výchove a vzdelávaní sluchovo postihnutých detí na celom Slovensku.
Jubilejný 30. ročník benefičného koncertu sa tohto roku uskutoční pod záštitou Juraja Drobu, predsedu Bratislavského samosprávneho kraja.
Scenár a réžia: Vlado Kulíšek | Účinkujú: herec a spevák Juraj Bača, kúzelník Peter Šesták, klaun Adrián Ohrádka, akrobatická skupina Vertigo, tanečná skupina Souljam by RDS, tanečný súbor Halo Halo
Do posunkového jazyka tlmočí Dávid Marko.
Vstupenky si môžete zakúpiť online prostredníctvom stránky www.divadloarena.sk, alebo osobne počas otváracích hodín pokladne Divadla Aréna na Viedenskej ceste 10 v Bratislave.
